Lulanga lwa.
120.
Lwimbo. Lwa kusoka. Nkayumva omutula, Nyakasane, Nyakasane ye nyâkûza ananshuze. 
Yâgirwa, ofungire omûka gwâni oku rhunwa rhubî, n’oku ndimi zibêsha. 
Lêro olulimi lw’endyâlya cici ludesire lwankakuha erhi lukuyûshûlire? 
Kàli bisonga byoji omu nfune z’entwâli, makala g’omurhi gwa Yenista. 
Namâhera nie mbà muli Mesheki, nie mpanzire e Kedari. 
Mwo nyûbasire omu karhî kâbo, balya barhakwirirwa murhûla. 
Oku ndi nti omurhûla, bôhe mpu entambala là. 
