Lulanga lwa.
121.
Lwimbo. Lwa kusoka. Ngalamulîre amasù ebwa ntondo, Lêro owantabâla ngahi ayisha? 
Nyakasane ye wantabâla, ye wajiraga empingu n’igulu. 
Arhâzigè okugulu kwâni kwalabuka, arhahunira omulanzi okulanga. 
Nêci, arhahunga arhânahunge, omulanzi olanga Israheli. 
Nyakasane ye kulanga Nyakasane ye mulanzi okuli aha burhambi. 
Gubire mûshi, izûba lirhâkukomè, bubîre budufu, omwêzi gurhâkujire kurhi. 
Nyakasane akucinga oku ngasi kubî, âfungira omûka gwâwe. 
Akulanga omu kubalama n’omu kushubûka buno n’ensiku zoshi. 
